CANNABIS: Medisiner med narkotisk innhold blir skrevet ut av europeiske leger og fraktet inn i landet. Disse boksene med medisinsk cannabis ble beslaglagt på Gardermoen. Foto: , Tollvesenet

Tollvesenet mistenker organiserte narkoturer til utlandet

Nordmenn på tur hamstrer metadon og cannabis

og spaserer gjennom tollen på Gardermoen. Helt lovlig.

Sverre Holm-Nilsen

Oppdatert 27. september 2015

Artikkelen er over fire år gammel

I løpet av de siste årene har 40 til 60 personer har reist til Spania, kjøpt medisiner med narkotisk innhold og tatt med de tunge narkotiske stoffer inn til landet, sier politiet i Trøndelag til Trønder-Avisa.

Les også: Norge oversvømmes av livsfarlig narko-post

Tollerne og politiet mistenker at flere av personene hamstrer pillene for videresalg, men så lenge de kan fremvise resept og legeerklæring på medisinene, samt at de ikke har med seg større doser enn det som er utskrevet, kan de med loven i hånden ta med seg de tunge medisinene inn i landet.

– I løpet av de siste par årene har vi sett at den trafikken har økt nokså formidabelt. Hver eneste uke er det flere som blir kontrollert, som har vært i Spania i ens ærend for å få utskrevet tabletter med narkotisk innhold, sier avdelingssjef i Tollvesenet, Hallgeir Bjørvik til avisa.

Ifølge NRK har tollerne også merket en økning på Bergen lufthavn Flesland.

VG+: Slik skjuler norsk ungdom narkobruk (krever abonnement)

To land skiller seg ut

Tor Fredriksen, kontorsjef hos Tollvesenet på Gardermoen sier at de har lignende erfaringer som kollegaene i Trøndelag.

– Erfaringen fra Gardermoen er at vi ser de samme tendensene som på Værnes. Nordmenn reiser til Spania og Belgia for å kjøpe reseptbelagte medisiner med innhold av narkotika. Det er helt sikker flere land også, men disse to skiller seg ut, sier han til VG.

På Værnes har det blitt stoppet morfinpreparater, angstdempende medisiner og sovemedisiner. Fredriksen sier til VG de også ser innførsel av medisinsk marihuana og metadon gjennom tollen på Gardermoen.

Les også: Kvinne fikk for mye metadon – døde

– Teorien er at de som kommer hjem til Norge med slike medisiner har fått tak i leger som ikke er så interessert i den medisinske tilstanden til pasienten, men mer interessert i å selge resepter og tjene penger, sier Fredriksen og viser til at det i reseptene og legeerklæringene blir skrevet ut store dagsdoser av stoffene.

Tollvesenet sier til VG at dersom medikamentene kjøpes og brukes i henhold til legeerklæringen er det uproblematisk. De frykter derimot at medikamentene finner veien ut på det illegale markedet.

TATT: Medisiner med narkotisk innhold stanset på Værnes. Foto: Tollvesenet ,

Organisert

Flere av de hjemvendte som tollerne på Gardermoen har snakket med har gitt inntrykk av å ha reist på et organisert opplegg sammen med flere andre, sier tollsjefen.

Noen innrømmer også at de aldri har møtt legen som skrevet ut medikamentene, sier Fredriksen.

– De reiser i grupper, og det er mellommenn eller reiseledere som ordner reseptene. Det er enkeltpersonen som ordner papirene hos legen, og som etterpå leverer dette videre til reisefølget. Vedkommende tar seg betalt for å gjøre jobben.

Lovlig marihuana

Ingen av saken der folk har blitt stoppet med resepter og medikamenter med narkotisk innhold har etterforsket eller behandlet i retten. Grunnen til dette er at dersom mengden medisiner stemmer overens med det som står på resepten, eller legeerklæringen og er til personlig bruk i maksimum en måned, så er det lovlig.

På Gardermoen har tollerne latt medisinsk marihuana passere over grensen. I Nederland finnes det types marihuana som er klassifisert som er klassifisert som medisinsk. Dersom en nordmann får en nederlandsk lege til å skrive en legeerklæring og en resept, kan dette fraktes lovlig inn i landet.

– Cannabis er ulovlig i Norge, men på grunn av Schengen-konvensjonen, så er det lov å ta medisinsk cannabis inn i Norge dersom man fyller kravene i regelverket, sier Fredriksen.

Publisert: 27.09.15 kl. 20:57 Oppdatert: 27.09.15 kl. 21:22

Les også

Mer om Narkotika